gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9190, del 07-10-2021 (2021/10167)

DECRET 149/2021, de 6 d'octubre, del Consell, de concessió de la Distinció de la Generalitat al mèrit per accions a favor de la igualtat i per una societat inclusiva, a Nueva Opción, Asociación de Daño Cerebral Adquirido.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10080


Data del document
:   06-10-2021

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 149/2021, de 6 d'octubre, del Consell, de concessió de la Distinció de la Generalitat al mèrit per accions a favor de la igualtat i per una societat inclusiva, a Nueva Opción, Asociación de Daño Cerebral Adquirido. [2021/10742]  
El Consell, mitjançant el Decret 132/2016, de 7 d'octubre, va crear la Distinció de la Generalitat per les accions a favor de la igualtat i per a una societat inclusiva, a fi de reconéixer la trajectòria de persones o entitats que destaquen pel seu compromís en la lluita per la igualtat, per la consecució d'una societat inclusiva i per la visibilitat de la diversitat social.  
Nueva Opción, Asociación de Daño Cerebral Adquirido, és una organització sense ànim de lucre fundada en 1995 per un grup de persones afectades de dany cerebral adquirit (DCA) i els seus familiars, que aposten per millorar el futur de la que és, fins hui, la primera causa de discapacitat a Espanya, amb més de quatre-cents mil casos.  
En els seus 25 anys de trajectòria s'ha convertit en entitat referent en l'atenció al dany cerebral, en atendre més de dos mil persones, afectades o familiars. Declarada Entitat d'Utilitat Pública pel Ministeri de l'Interior en 2009, ha participat en el desenvolupament de l'Estratègia per a l'atenció al DCA a la Comunitat Valenciana 2017-2020.  
  
Actualment compta amb diversos centres de dia i nombrosos programes d'atenció i sensibilització, especialment en l'àmbit de la promoció de l'autonomia personal.  
Per això, com a reconeixement a la seua labor d'atenció, investigació i sensibilització per a millorar la qualitat de vida de les persones afectades per dany cerebral adquirit i les seues famílies, prèvia deliberació del Consell, en la reunió de 6 d'octubre de 2021,  
  
  
DECRETE  
  
Concedir la Distinció de la Generalitat al mèrit per accions a favor de la igualtat i per una societat inclusiva, a Nueva Opción, Asociación de Daño Cerebral Adquirido.  
  
València, 6 d'octubre de 2021  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9095, del 28-05-2021 (2021/4705)

Notificació de la sentència dictada en el procediment de modificació de mesures número 709/2019.
------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4705


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de modificació de mesures número 709/2019. [2021/4705]  
Procediment: assumpte civil 000709/2019.  
De: Ainoa Muñoz Rubio.  
Procuradora: Raquel Romero Sánchez.  
Contra: Ángel Ramón Moreira.  
Felisa Teresa Jaime López, lletrada de l'Administració de justícia del Jutjat de Primera Instància número 7 de Castelló de la Plana.  
En el judici a què s'ha fet referència, s'ha dictat la resolució que té el text que, literalment, és com segueix:  
  
«Dispositiva  
Estime la demanda de modificació de mesures formulada per la procuradora la senyora Romero Sánchez, en nom i representació d'Ainoa Muñoz Rubio, contra Ángel Ramón Moreira, i modifique les mesures establides en el procediment de mesures de fills extramatrimonials número 520/2011 en aquests termes:  
1. Ordene privar el demandat de la pàtria potestat respecte de la seua filla menor.  
2. Suspenc el règim de visites entre el demandat i la filla menor.  
  
Tot això, sense condemnar expressament a costes cap dels litigants.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació dins del termini de 20 dies.  
  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació, la part recurrent ha de constituir un depòsit de 50 euros, que ha de consignar en el compte de consignacions d'aquest jutjat, i no s'admetrà a tràmit el recurs si el depòsit no està constituït.  
  
Aquesta és la meua sentència, que ordene, mane i signe. El jutge.»  
  
Publicació: la sentència anterior va ser llegida i publicada pel jutge que l'ha dictada, mentre es constituïa en audiència pública, el mateix dia del pronunciament d'aquesta, i davant de la lletrada de l'Administració de justícia. En done fe.  
  
Atés que es desconeix el domicili o la residència actuals de la part demandada, mitjançant la sentència de 30 de març de 2021, la lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha ordenat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de la sentència a la part demandada, Ángel Ramón Moreira.  
  
Castelló de la Plana, 30 de març de 2021. La lletrada de l'Administració de justícia: Felisa Teresa Jaime López.
Diari Oficial de la Generalitat Valenciana


Sumari del DOGV 9176, del 17-09-2021 (2021/9045)

Informació pública del Projecte d'expropiació en l'àrea de la Medina, fase 2.
-----------------------------------------------------------------------------

### Dades del document

Número de DOGV
:   9176

Data del DOGV
:   17-09-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9045


Data del document
:   07-09-2021

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública del Projecte d'expropiació en l'àrea de la Medina, fase 2. [2021/9045]  
El regidor d'Urbanisme, amb data 10 d'agost de 2021, ha dictat un decret mitjançant el qual resol exposar al públic, per terme d'un mes, la relació de béns i drets afectats pel Projecte d'expropiació en l'àrea la Medina (fase 2), perquè les persones que puguen resultar interessades formulen les observacions i reclamacions que estimen convenients, en particular en el que concerneix la titularitat o valoració dels seus respectius drets; i tramitar l'expedient pel procediment de taxació conjunta (Ref.: GES2021000035).  
Els béns i drets i els seus titulars, afectats pel projecte, són els següents:  
El que es publica per a general coneixement, de conformitat amb el que es disposa en l'article 111 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell, significant que l'expedient es troba de manifest en l'Oficina d'Informació Urbanística, situada en la plaça de l'Ajuntament, núm. 5, en dies hàbils i en horari d'oficina, i en la pàgina web https://www.alicante.es/es/node/30830/ on podrà ser examinat.  
  
  
Alacant, 7 de setembre de 2021.- El vicesecretari accidental de l'Ajuntament d'Alacant: Joaquín Montava Moltó.
Diari Oficial de la Generalitat Valenciana


Sumari del DOGV 9245, del 29-12-2021 (2021/12176)

Oferta extraordinària d'ocupació pública per a l'any 2021 per a l'estabilització d'ocupació temporal.
-----------------------------------------------------------------------------------------------------

### Dades del document

Número de DOGV
:   9245

Data del DOGV
:   29-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12253


Data del document
:   23-12-2021

Organisme emissor
:   Ajuntament de Soneja

Tipus de document
:   Anunci

Descriptors 

:   * Soneja
    * concurs administratiu

Oferta extraordinària d'ocupació pública per a l'any 2021 per a l'estabilització d'ocupació temporal. [2021/12349]  
Mitjançant Resolució de l'Alcaldia d'aquest Ajuntament, de data 21 de desembre de 2021, es va aprovar l'oferta extraordinària d'ocupació pública per a l'estabilització d'ocupació temporal, que compleix les previsions de l'article 2 del Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública, corresponent a les places que a continuació es ressenyen:  
  
Personal laboral  
Resumen numèric:  
Número total de personal laboral de caràcter temporal 5  
  
La publicació de la convocatòria per a la cobertura de les places incloses en l'oferta per a l'estabilització temporal haurà de ser abans del 31 de desembre de 2022 i la seua resolució abans del 31 de desembre de 2024.  
En compliment de l'article 91 de la Llei 7/1985, de 2 d'abril, de la Llei reguladora de les bases de règim local i l'article 70.2 del text refós de la Llei de l'Estatut Bàsic de l'Empleat públic aprovat per Reial decret legislatiu 5/2015, de 30 d'octubre, es publica l'oferta d'ocupació pública per a l'estabilització d'ocupació temporal de l'Ajuntament de Soneja en la seu electrònica (http://soneja.sedelectronica.es), el tauler d'anuncis de la Corporació i en el Diari Oficial de la Generalitat Valenciana.  
  
Cosa que es fa pública per a general coneixement.  
  
Soneja, 23 de desembre de 2021.- L'alcalde: Benjamín Escriche Rivas.
Diari Oficial de la Generalitat Valenciana


Sumari del DOGV 9095, del 28-05-2021 (2021/4701)

Notificació de la sentència dictada en el judici verbal número 6/2017.
----------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4701


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el judici verbal número 6/2017. [2021/4701]  
Procediment: judici verbal (250.2) [vrb] 6/2017-6.  
Sobre: altres verbals.  
Demandant: Empresa Mixta Valenciana de Aguas, SA.  
Procuradora: M. Gloria Benlloch Soriano.  
Demandats: Miguel Martínez Server i Joaquín Mir Vilches.  
Laura M Alonso Ramos, lletrada de l'Administració de justícia del Jutjat de Primera Instància número 11 de València, faig saber que en el procés de judici verbal (250.2) [vrb]-6/2017, seguit en aquest jutjat a instàncies d'Empresa Mixta Valenciana de Aguas, SA, contra Miguel Martínez Server i Joaquín Mir Vilches, en parador ignorat, en data 10 d'octubre de 2017, s'ha dictat la sentència que té la dispositiva que, literalment, és com segueix:  
  
«Estime la demanda presentada per Emivasa, SA, contra Miguel Martínez Server i Joaquín Mir Vilches i declare resolt el contracte d'abonament al subministrament i manteniment de comptador concertat entre les parts per causa d'incompliment de l'obligació de pagament de les factures generades pel consum d'aigua; condemne Miguel Martínez Server a sotmetre's a aquesta declaració i a pagar a l'actora la suma de 1.857,63 euros, en concepte de subministrament efectuat i no satisfet, més els interessos legals, i condemne Joaquín Mir Vilches a sotmetre's a la resolució esmentada, inclosa l'entrada en l'immoble en la data que s'ordene.  
Respecte de la pètita que fa referència a l'autorització d'entrada a l'immoble, es disposarà en execució de sentència, si és el cas.  
Pertoca imposar les costes a la part demandada.  
Contra aquesta sentència es pot interposar un recurs d'apel·lació, en aquest jutjat i dins del termini de 20 dies, per a l'Audiència Provincial de València, d'acord amb els articles 455 i següents de la Llei d'enjudiciament civil.  
Així ho pronuncie, mane i signe.»  
  
Atés que es desconeix el domicili o la residència actuals de la part demandada, mitjançant la diligència d'ordenació d'1 de juliol de 2020, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana.  
  
València, 1 de juliol de 2020. La lletrada de l'Administració de justícia: Laura María Alonso Ramos.
Diari Oficial de la Generalitat Valenciana


Sumari del DOGV 9085, del 17-05-2021 (2021/4004)

Informació pública del Pla especial de protecció del centre històric.
---------------------------------------------------------------------

### Dades del document

Número de DOGV
:   9085

Data del DOGV
:   17-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/4004


Data del document
:   14-04-2021

Organisme emissor
:   Ajuntament de Xàtiva

Tipus de document
:   Anunci

Descriptors 

:   * Xàtiva
    * administració local
    * pla d'urbanisme

Informació pública del Pla especial de protecció del centre històric. [2021/4004]  
Per un acord de la Junta de Govern Local d'aquest Ajuntament de Xàtiva de data 29 de març de 2021, s'ha resolt, de conformitat amb l'article 53 de la Llei 5/2014, de 25 de juliol, de la Generalitat, d'ordenació del territori, urbanisme, i paisatge, de la Comunitat Valenciana, sotmetre a informació pública el document elaborat per aquest ajuntament corresponent al Pla especial de protecció del centre històric de Xàtiva, el qual consta de memòria informativa, memòria justificativa, plànols d'informació, plànols d'ordenació, normes d'ordenació estructural i detallada, catàleg de béns i estudis complementaris (estudi d'integració paisatgística, informe de gènere, informe de trànsit i mobilitat i informe de viabilitat econòmica) durant un període de 45 dies hàbils, mitjançant la publicació d'un anunci en el Diari Oficial de la Generalitat Valenciana, en premsa escrita de gran difusió i en el tauler d'anuncis habilitat en la seu electrònica accessible a través del web http://xativa.sedelectronica.es. Durant aquest període es podrà consultar la documentació i es podran formular les al·legacions i observacions que s'estimen oportunes.  
  
  
Xàtiva, 14 d'abril de 2021.- L'alcalde: Roger Cerdà i Boluda.
Diari Oficial de la Generalitat Valenciana


Sumari del DOGV 9103, del 09-06-2021 (2021/6437)

ACORD de 28 de maig de 2021, del Consell, d'autorització de l'expedient de rescabalament ERESAR/2021/07R01/21 per obligacions contretes en 2020.
------------------------------------------------------------------------------------------------------------------------------------------------

### Dades del document

Número de DOGV
:   9103

Data del DOGV
:   09-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6437


Data del document
:   28-05-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 28 de maig de 2021, del Consell, d'autorització de l'expedient de rescabalament ERESAR/2021/07R01/21 per obligacions contretes en 2020. [2021/6437]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell, amb la deliberació prèvia, en la reunió de 28 de maig de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de l'expedient de rescabalament ERESAR/2021/07R01/21 pels serveis de neteja entre l'1 de novembre i el 31 de desembre de 2020, per import de 2.388,54 - (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020, per import de 2.388,54 -  
  
Alacant, 28 de maig de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9237, del 17-12-2021 (2021/12836)

Extracte de la Resolució de 10 de desembre de 2021, de la vicerectora d'Estudiantat i Compromís Social de la Universitat Jaume I de Castelló, per la qual es convoca la beca de col·laboració Juan Murga Clausell.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9237

Data del DOGV
:   17-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12476


Data del document
:   10-12-2021

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 10 de desembre de 2021, de la vicerectora d'Estudiantat i Compromís Social de la Universitat Jaume I de Castelló, per la qual es convoca la beca de col·laboració Juan Murga Clausell. [2021/12464]  
BDNS (identif.): 599475.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/599475)  
  
Primer. Beneficiarios y beneficiàries  
Ser estudiant o estudianta de màster en Química Aplicada i Farmacològica de la Universitat Jaume I.  
  
Segon. Finalitat  
Beca d'iniciació a la investigació bàsica en càncer dins del grup Joining  
Medicine and Chemistry (022) dirigida a estudiantat interessat en la química mèdica.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=44434&pCategoria=4&pSubCategoria=28  
  
Quart. Dotació econòmica  
La dotació econòmica serà de 550 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Quint. Termini de presentació de sol·licituds  
El termini de presentació de sol·licituds serà de 10 dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 10 de desembre de 2021.- La vicerectora d'Estudiantat i Compromís Social: María Inmaculada Rodríguez Moya.
Diari Oficial de la Generalitat Valenciana


Sumari del DOGV 9095, del 28-05-2021 (2021/5728)

CORRECCIÓ d'errades de la Resolució de 23 d'abril de 2021, del director general de l'Institut Valencià de Finances, pel qual disposa la publicació de la convocatòria de la línia de finançament bonificat RESISTIR.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5728


Data del document
:   20-05-2021

Organisme emissor
:   Institut Valencià de Finances

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de la Resolució de 23 d'abril de 2021, del director general de l'Institut Valencià de Finances, pel qual disposa la publicació de la convocatòria de la línia de finançament bonificat RESISTIR. [2021/5728]  
Advertides unes errades en la publicació en el Diari Oficial de la Generalitat Valenciana número 9079, de 10 de maig de 2021, de la Resolució de 23 d'abril de 2021, del director general de l'Institut Valencià de Finances, pel qual disposa la publicació de la convocatòria de la línia de finançament bonificat RESISTIR es procedeix a la seua correcció.  
Se suprimeix l'apartat 3 de l'article 3.  
  
S'afegeix l'apartat i de l'article 5, que quedarà redactat com segueix:  
«i) Mantindre l'activitat productiva de l'empresa o negoci per un període mínim d'activitat de dotze mesos a comptar des de l'atorgament del finançament.»  
Es modifica l'article 12.1.b, que quedarà redactat:  
«b) El valor nominal del préstec no podrà ser superior a 500.000 euros si el sol·licitant és un autònom o una microempresa, entenent per microempresa a tota companyia que complisca dos dels tres requisits següents: i) acreditar una xifra d'ocupació inferior a 10 treballadors en l'última relació nominal de treballadors; ii) registrar un actiu total inferior o igual a 2.000.000 euros en l'últim balanç aprovat per la junta general de la societat; i iii) presentar un import net de la xifra de negocis inferior o igual a 2.000.000 d'euros en l'últim compte de pèrdues i guanys aprovada per la junta general de la societat.»  
  
Es modifica l'article 14.ter.1, que quedarà redactat:  
«1. Atenent les característiques del finançament, les operacions concedides a l'empara d'aquesta convocatòria poden acollir-se al règim de préstecs bonificats que estableix l'article 2.7.3 del Marc nacional temporal. Per a això, hauran de complir les condicions que estableix aquest article.»  
  
S'afegeix l'apartat h a l'annex IV, amb la següent redacció:  
«h) Mantindre l'activitat productiva de l'empresa o negoci per un període mínim d'activitat de dotze mesos a comptar des de l'atorgament del finançament.»  
  
València, 20 de maig de 2021.- El director general de l'Institut Valencià de Finances: Manuel Illueca Muñoz.
Diari Oficial de la Generalitat Valenciana


Sumari del DOGV 9124, del 09-07-2021 (2021/6670)

Notificació de la sentència dictada en el judici verbal número 642/2020.
------------------------------------------------------------------------

### Dades del document

Número de DOGV
:   9124

Data del DOGV
:   09-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6670


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici verbal número 642/2020. [2021/6670]  
Paula Pozo Bouzas, lletrada de l'Administració de justícia del Jutjat de Primera Instància 2 de València, faig saber que, en aquest jutjat se segueix un procediment de judici verbal (250.2) [VRB]-000642/2020 a instàncies d'Arrendamientos Goizuelvi, SL, representat per la procuradora María Rosa Calvo Barber, contra Crossroads Vacation Rentas, SL, i Abdel Karim Salinas Arioui en el qual s'ha acordat notificar a Crossroads Vacation rentas, SL, i Abdel Karim Salinas Arioui que en data 6 de maig de 2021 s'ha dictat una sentència que l'afecta, i contra la qual es pot interposar un recurs d'apel·lació en el termini de vint dies hàbils, a comptar des de la publicació d'aquesta en el Diari Oficial de la Generalitat Valenciana i en el tauler d'anuncis del jutjat, en la forma prevista en la Llei d'enjudiciament civil.  
Per a conéixer el contingut íntegre d'aquesta resolució, podrà personar-se en l'oficina judicial.  
I perquè valga de notificació en forma, amb prevenció dels recursos esmentats en la resolució indicada a Crossroads Vacation Rentas, SL, i Abdel Karim Salinas Arioui, que es troba en parador desconegut, expedisc aquest edicte.  
  
València, 7 de maig de 2021.- La lletrada de l'Administració de justícia: Paula Pozo Bouzas.